ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் இதுவரை 16.54 கோடி கொவிட் தடுப்பூசிகளை இலவசமாக வழங்கியுள்ளது மத்திய அரசு
கொவிட்-19 பெருந்தொற்றுக்கு எதிராக மாநிலங்கள் மற்றும் யூனியன் பிரதேசங்களுடன் ஒருங்கிணைந்து “அரசின் முழுமையான அணுகுமுறையுடன்” இந்திய அரசு தீவிரமாகப் போராடி வருகிறது. பெருந்தொற்றைக் கட்டுப்படுத்துவதில் இந்திய அரசின் ஐந்து அம்ச உத்திகளில் பரிசோதனை, தடம் அறிதல், சிகிச்சை, சரியான வழிகாட்டு நெறிமுறை ஆகியவற்றுடன் தடுப்பூசி, மிக முக்கியமான அங்கம் வகிக்கிறது.
கொவிட்-19 தடுப்பூசித் திட்டத்தின் மூன்றாவது கட்டம் நேற்று  தொடங்கியது.
இந்திய அரசு இதுவரை சுமார் 16.54 கோடி  தடுப்பூசி டோஸ்களை மாநிலங்களுக்கும், யூனியன் பிரதேசங்களுக்கும் இலவசமாக வழங்கியுள்ளது. இவற்றில் வீணானவை உட்பட மொத்தம் 15,76,32,631 டோஸ்கள்  போடப்பட்டுள்ளன.
78 லட்சத்திற்கும் அதிகமான  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களிடம் கையிருப்பில் உள்ளன.
கூடுதலாக சுமார் 56 லட்சம் டோஸ்கள் , அடுத்த மூன்று நாட்களில் மாநிலங்கள் மற்றும் யூனியன் பிரதேசங்களுக்கு கூடுதலாக வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1715481
----
(Visitor Counter : 181
சுகாதாரம் மற்றும் குடும்ப நலத்துறை அமைச்சகம்
கொவிட்-19 இறப்புகளை சரியாகப் பதிவு செய்ய, உலகம் சுகாதார நிறுவனம் பரிந்துரைத்த ஐசிடி-10 விதிமுறைகள் அடிப்படையிலான இந்திய மருத்துவ ஆராய்ச்சி கவுன்சில்  வழிகாட்டுதல்களை இந்தியா பின்பற்றுகிறது
இந்தியாவில் ஏற்பட்ட இரண்டு கொவிட் அலைகளில் 2.7 முதல் 3.3 மில்லியன் கொவிட் உயிரிழப்புகள் ஏற்பட்டதாக, மெட்ரிவிக்ஸ் இணையதளத்தில் பதிவேற்றம் செய்யப்பட்ட மதிப்பீடு செய்யப்படாத ஆய்வறிக்கை அடிப்படையில் சில ஊடகங்கள் செய்தி வெளியிட்டுள்ளன. அதில் மூன்று வெவ்வேறு விதமான தரவுகளை மேற்கோள்காட்டி, ஒரு ஆண்டில் குறைந்தது 27 சதவீத உயிரழப்புகள் அதிகமாக ஏற்பட்டதாக தெரிவிக்கப்பட்டுள்ளன.
மேலும், அந்த அறிக்கை, இந்த கொவிட் இறப்பு வீதம், அதிகாரப்பூர்வமாக தெரிவிக்கப்பட்ட அளவைவிட 7 முதல் 8 மடங்கு அதிகம் இருக்கலாம் எனவும் இந்த கூடுதல் இறப்புகள் எல்லாம் கொவிட் உயிரிழப்புகளாக இருக்க வாய்ப்புள்ளது என கூறியுள்ளது. இது போன்ற தவறான தகவல்கள் முற்றிலும் மோசமானவை.
கொவிட் தரவு மேலாண்மை அணுகுமுறையில் மத்திய அரசு வெளிப்படையாக உள்ளது எனவும் கொவிட் உயிரிழப்புகளை பதிவு செய்ய வலுவான முறை ஏற்கனவே உள்ளது என்பதும் தெளிவுபடுத்தப்படுகிறது. கொவிட் உயிரிழப்பு தொடர்பாக அண்மைத் தகவல்களை தெரிவிக்கும் பொறுப்பு அனைத்து மாநிலங்கள் மற்றும் யூனியன் பிரதேசங்களிடம் ஒப்படைக்கப்பட்டுள்ளது.
மாநிலங்கள் அளிக்கும் தகவல்களைத் தவிர, நாட்டில் உள்ள சிவில் பதிவு முறை  அனைத்து பிறப்பு மற்றும் இறப்புகளை பதிவு செய்கிறது. இது தொடர் பணி என்பதால், இந்த தரவுகள் சேகரிக்கப்பட்டு, சரிபார்க்கப்பட்டு, இதன் முடிவுகள் அடுத்தாண்டு வெளியிடப்படும்.
ஏற்கனவே தெரிவிக்கப்பட்ட வழிகாட்டுதல்கள் படி கொவிட் உயிரிழப்புகளைப் பதிவு செய்ய வேண்டும் என மாநிலங்களுக்கு மத்திய சுகாதாரத்துறை அமைச்சகம் அறிவுறுத்தியுள்ளது. மருத்துவமனைகளில் ஏற்படும் உயரிழப்புகளை மாநிலங்கள் தணிக்கை செய்து, விடுபட்ட உயிரிழப்புகளை தெரிவிக்க வேண்டும் என மாநிலங்கள் அறிவுறுத்தப்பட்டுள்ளன.
இறப்புகள் பதிவில் குழப்பம் ஏற்படாமல் இருக்க, கொவிட்-19 தொடர்பான இறப்புகளை, உலக சுகாதார நிறுவனம் பரிந்துரைத்த ஐசிடி-10 விதிமுறைப்படி சரியாக பதிவு செய்வதற்கான வழிகாட்டுதல்களை இந்திய மருத்துவ ஆராய்ச்சி கவுன்சில் வழங்கியுள்ளது.
கொவிட் 2-ம் அலை உச்சத்தில் இருந்தபோது, கொவிட் சிகிச்சை மேலாண்மையில் கவனம் செலுத்தப்பட்டதால், கொவிட் உயிரிழப்புகளை சரியாகப் பதிவு செய்வது தாமதமாகியிருக்கலாம். பின்னர் இது மாநிலங்கள் மற்றும் யூனியன் பிரதேசங்களால் சரிசெய்யப்பட்டது. இறப்பு பதிவு முறை இந்தியாவில் வலுவாக உள்ளதால், இறப்புகள் பதிவு தவறுவதற்கு வாய்ப்பில்லை.
கொவிட் தொற்று போன்ற நீண்ட சுகாதார நெருக்கடி காலத்தில், இறப்பு வீதம் பதிவில் சில வேறுபாடுகள் இருப்பது சகஜம். இது போன்ற சம்பவங்களுக்குப்பின், ஆதாரபூர்வ வட்டாரங்களில் இருந்து உயிரிழப்பு குறித்த தரவுகள் கிடைக்கும்போது, பொதுவாக ஆய்வு நடவடிக்கைகள் மேற்கொள்ளப்படும். இத்தகைய ஆய்வுகளுக்கான வழிமுறைகள் நன்கு நிறுவப்பட்டுள்ளன, தரவு ஆதாரங்கள் இறப்புகளைக் கணக்கிடுவதற்கான சரியான அனுமானங்களாக வரையறுக்கப்படுகின்றன.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:https://pib.gov.in/PressReleasePage.aspx?PRID=1739439
-----
(Visitor Counter : 242
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 211.13 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 211.13 கோடிக்கும் அதிகமான  டோஸ்கள் செலுத்தப்பட்டுள்ளன 2,81,13,254 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.01 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 90,707 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.20 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.61 சதவீதமாக உள்ளது. கடந்த 24 மணி நேரத்தில் 13,528 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,37,70,913.
இந்தியாவில் கடந்த 24 மணி நேரத்தில் 10,256 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,22,322 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.43 கோடி  வாராந்திரத் தொற்று 3.02 சதவீதமாக உள்ளது. தினசரித் தொற்று விகிதம் 2.43 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1854541
நுகர்வோர் நலன், உணவு மற்றும் பொது விநியோகம் அமைச்சகம்
இந்திய உணவுக் கழகம், அதன் தலைமையகம் மற்றும் நாடு முழுவதும் உள்ள அனைத்து அலுவலகங்களிலும் தூய்மை இயக்கத்தை மேற்கொள்கிறது
இந்திய உணவுக் கழகம்  ஏப்ரல் 25 மற்றும் 26 ஆம் தேதிகளில் பிற மாநிலங்கள் மற்றும் யூனியன் பிரதேசங்களில் அமைந்துள்ள பல்வேறு அலுவலகங்களுடன் புது டெல்லியில் உள்ள அதன் தலைமையகத்தில் தூய்மை இயக்கப் பணிகளை மேற்கொண்டது. இந்த இயக்கத்தின் போது இந்திய உணவுக் கழகத்தின் அனைத்து அலுவலகங்களிலும் 6000-க்கும் மேற்பட்ட கோப்புகள் களையெடுக்கப்பட்டன.
இந்த இரண்டு நாள் தூய்மை இயக்கப் பணிகளின் போது, நூலகம், அடித்தளம், பூங்கா உள்ளிட்ட வளாக சுற்றுப்புறங்கள் மற்றும் பிரதான வாயிலுக்கு வெளியேயுள்ள போகுதிகளிலும் சுத்தம் செய்யும் பணியில் ஊழியர்கள் ஈடுபட்டனர். தலைமையகத்தில் உள்ள நிகழ்ச்சி அரங்கம், தரப்பு பரிசோதனை ஆய்வகம் மற்றும் உடற்பயிற்சிக்கு கூடம் போன்ற இடங்களிலும் தூய்மைப் பணிகள் மேற்கொள்ளப்பட்டன. இது போன்ற தூய்மைப் பணிகளை நாட்டின் பல்வேறு பகுதிகளில் உள்ள அதன் கள அலுவலகங்களிலும் மேற்கொண்டன.
காகிதப் பயன்பாடு இல்லாத அலுவலக கலாச்சாரம், இந்திய உணவுக்கு கழகத்தின் தலைமை அலுவலகத்தில் உள்ள அனைத்து கோப்புகளையும் ஸ்கேன் செய்து டிஜிட்டல் மயமாக்கும் பணிகளும் தொடங்கப்பட்டுள்ளது. இதுவரை 09  பிரிவுகளின் கீழ் 20 லட்சத்திற்கும் மேற்பட்ட பக்கங்களை உள்ளடக்கிய கோப்புகள் அனைத்தும் டிஜிட்டல் முறையில் மாற்றப்பட்டுள்ளன. மின்னணு-அலுவலக நடைமுறைகள் மூலம் அலுவலக வளாகத்தில் தூய்மையைப் பராமரிப்பத்துடன், காகிதப் பயன்பாட்டைக் குறைப்பதையும் உறுதி செய்யும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820630
கலாசாரத்துறை அமைச்சகம்
முன்னோடிக் கலைஞரான ஜமினி ராய்க்கு மெய்நிகர் சுற்றுலா மூலம் தேசிய நவீன ஓவிய கலைக்கூடம் அஞ்சலி செலுத்துகிறது
முன்னோடிக் கலைஞரான ஜமினி ராய்க்கு, அவரது 133ஆம் பிறந்த வருடத்தில், மெய்நிகர் சுற்றுலா மூலம் தேசிய நவீன ஓவிய கலைக்கூடம் அஞ்சலி செலுத்துகிறது. ஒன்பது பிரிவுகளில்  வரிசைப்படுத்தப்பட்டுள்ள ஜமினி ராய் மெய்நிகர் சுற்றுலா , தேசிய நவீன ஓவியக் கலைக்கூடத்தின் நிரந்தர சேகரிப்பில் உள்ள 215 ஓவியங்களில் 203 ஓவியங்களைப் பார்வையாளர்களுக்குக் காட்டி, அவரது படைப்பில் உள்ள வெவ்வேறு எண்ணங்களை வண்ணங்களாகப் பிரதிபலிக்கிறது. இந்தியாவில் முதல் முறையாக நடக்கும் இந்த முன்னோடிக் கலைஞரின் மொத்த ஓவியங்களின் மெய்நிகர் சுற்றுலா, ஓவிய ரசிகர்களுக்கு கட்டாயம் உவப்பளிக்கும் ஒன்றாகும்.
நிதி அமைச்சகம்
பட்ஜெட்டுக்குப் பிந்தைய கருத்தரங்கில் உயர்மட்ட ஆலோசனை: முதலீடு மற்றும் பொதுச் சொத்து மேலாண்மைத் துறை நித்தி ஆயோக்குடன் இணைந்து நாளை நடத்தும் கூட்டத்தில் பிரதமர் தொடக்க உரை நிகழ்த்துகிறார்
பட்ஜெட்டுக்குப் பிந்தைய கருத்தரங்கை முதலீடு மற்றும் பொதுச் சொத்து மேலாண்மைத் துறை நித்தி ஆயோக்குடன் இணைந்து மார்ச் 9ம் தேதி நடத்துகிறது.
இந்நிகழ்ச்சியில் பிரதமர் திரு நரேந்திர மோடி தொடக்கவுரை நிகழ்த்தி, ஆலோசனைக் கூட்டத்தை தொடங்கி வைக்கிறார். மத்திய நிதியமைச்சர் திருமதி நிர்மலா சீதாராமன் மற்றும் இணையமைச்சர் டாக்டர் பகவத் கிசான்ராவ் கரத் ஆகியோர் இதில் கலந்து கொள்கின்றனர். நிறைவு நிகழ்ச்சியில் நிதியமைச்சர் உரையாற்றுகிறார்.
இந்த இணையகருத்தரங்குடன், தனியார்மயமாக்கம், பொதுத்துறை நிறுவனங்களின் பங்கு விற்பனை மற்றும் நாட்டின் வளர்ச்சிக்காக பொது சொத்துக்களைப் பணமாக்குதல் தொடர்பான திட்டங்களை, குறித்த நேரத்தில் அமல்படுத்துவது தொடர்பாக துறைசார் நிபுணர்கள், முதலீட்டாளர்கள், இதர பிரபலங்களின் கருத்துக்களைக் கேட்டறிவாதை, முதலீடு மற்றும் பொதுச் சொத்து மேலாண்மைத துறை நோக்கமாக கொண்டுள்ளது.
இந்தக் கருத்தரங்கில் நித்தி ஆயோக் உட்பட, 22 அமைச்சகங்கள், துறைகள், பொதுத்துறை நிறுவனங்கள், அரசு நிறுவனங்கள், முதலீட்டு நிறுவனங்கள், உலகளாவிய ஓய்வூதிய நிதி, முதலீட்டு வங்கிகள், சொத்துக்களைப் பணமாக்கும் ரியல் எஸ்டேட் நிறுவனங்கள், உள்கட்டமைப்பு நிறுவனங்களின் உயர் அதிகாரிகள், சட்ட நிபுணர்கள் மற்றும் வட அமெரிக்கா, ஐரோப்பா, மத்திய கிழக்கு, ஆசியா, கிழக்கத்திய நாடுகள் மற்றும் ஆஸ்திரேலியா ஆகிய நாடுகளைச் சேர்ந்த இதர தரப்பினர் கலந்து கொள்கின்றனர்.
கருத்தரங்கின் கருப்பொருள்கள்:
தனியார்மயமாக்கம் மற்றும் பங்குவிற்பனை
பொது சொத்துக்களைப் பணமாக்குதல்
தனியார்மயமாக்கம், சொத்துக்களைப் பணமாக்குதல் மற்றும் மத்திய அரசின் பங்கு விற்பனைத் திட்டம் போன்வற்றை அமல்படுத்துவது தொடர்பான யுக்திகளை உருவாக்கும் நிபுணர்களின் கருத்துக்களை, முதலீடு மற்றும் பொதுச் சொத்து மேலாண்மைத் துறை ஒருங்கிணைக்கும்.
சுகாதாரம் மற்றும் குடும்ப நலத்துறை அமைச்சகம்
புதிய கொரோனா வைரஸ் குறித்த ஆய்வுக் கூட்டத்தை அமைச்சரவை செயலாளர் நடத்தினார்
புதிய பயண அறிவுரை வழங்கப்பட்டுள்ளது: பயணிகள் சீனாவுக்குப் பயணம் செய்வதை தவிர்க்கவும்; சீனாவிலிருந்து திரும்பிவரும் பயணிகள் தனிமைப்படுத்தப்படுவார்கள்
சுகாதாரம் மற்றும் குடும்பநலத்துறை, வெளியுறவுத்துறை, உள்துறை, விமானப் போக்குவரத்து, சுகாதார ஆராய்ச்சி ஆகிய துறைகளின் செயலாளர்கள் மற்றும் இந்திய – திபெத் எல்லைக் காவல்படை, ராணுவ மருத்துவ சேவைகள், தேசியப் பேரிடர் மேலாண்மை ஆணையம் ஆகியவற்றின் பிரதிநிதிகளுடன் புதிய கொரோனா வைரஸ் குறித்த உயர்நிலை ஆய்வுக் கூட்டத்தை அமைச்சரவை செயலாளர் இன்று நடத்தினார். இதுவரை அமைச்சரவை செயலாளர் ஆறு ஆய்வுக் கூட்டங்களை நடத்தியுள்ளார்.
சீனாவுக்குப் பயணம் செய்வதைத் தவிர்க்க வலியுறுத்தி புதிய பயண அறிவுரை வழங்கப்பட்டுள்ளது; சீனாவிலிருந்து திரும்பும் பயணிகள் தனிமைப்படுத்தப்படுவார்கள். 2020 ஜனவரி 15-ஆம் தேதிமுதல் சீனாவுக்குப் பயணம் செய்தவர்களும், அண்மையில் பயணம் செய்தவர்களும் கூட தனிமைப்படுத்தப்படுவார்கள்.
தற்போது வரை 445 விமானங்களில் பயணம் செய்து வந்த 58 ஆயிரத்து 658 பயணிகள் பரிசோதிக்கப்பட்டுள்ளனர். இவர்களில் 142 பயணிகளுக்கு ஒருங்கிணைந்த நோய் கண்காணிப்புத் திட்டத்தின்மூலம் நோய் அறிகுறிகள் சோதிக்கப்பட்டு, தனிமைப்படுத்தும் பிரிவுகளுக்கு அனுப்பப்பட்டுள்ளனர். 130 ரத்த மாதிரிகள் சோதனை செய்யப்பட்டு, 128-ல் நோய்த் தொற்று இல்லையென்பது கண்டறியப்பட்டுள்ளது. கேரளாவில் இரண்டு பேருக்கு நோய்த் தொற்று இருப்பது கண்டறியப்பட்டு, கண்காணிக்கப்படுகிறார்கள். அவர்களின் உடல்நிலை சீராக உள்ளது.
இரண்டாவது கட்டமாக  330 பயணிகள் வூஹானிலிருந்து இந்தியாவுக்கு வந்துள்ளனர். இவர்களில்  300 பயணிகள் இந்தியா – திபெத் எல்லை காவல்படையின் சாவ்லா முகாமிலும், மற்ற 30 பேர் மனேசாரிலும் தங்கவைக்கப்பட்டுள்ளனர். அவர்கள் தீவிரமாகக் கண்காணிக்கப்பட்டு வருகின்றனர்.
தகவல் மற்றும் ஒலிபரப்பு அமைச்சகம்
அகில இந்திய வானொலி நிலையம் எந்த மாநிலத்திலும், எங்கேயும் மூடப்படவில்லை: பிரசார் பாரதி விளக்கம்
எந்த மாநிலத்திலும், எங்கேயும் அகில இந்தியா வானொலி நிலையம் மூடப்படவில்லை என பிரசார் பாரதி இன்று தெளிவுபடுத்தியுள்ளது.
அகில இந்திய வானொலி நிலையங்கள் மூடப்படுவதாக நாடு முழுவதும் பல ஊடகங்களில் வெளியான செய்திகள் ஆதாரமற்றவை எனவும், தவறானவை எனவும் பிரசார் பாரதி தெளிவாகக் கூறியுள்ளது.
எந்த மாநிலத்திலும், யூனியன் பிரதேசத்திலும் எந்த அகில இந்திய வானொலி நிலையமும், தரம் குறைக்கப்படவோ அல்லது மாற்றப்படவோ இல்லை என பிரசார் பாரதி மேலும் கூறியுள்ளது. மேலும் அனைத்து அகில இந்திய வானொலி நிலையங்களும் உள்ளூர் நிகழ்ச்சிகளை மொழியியல், சமூக-கலாச்சார மற்றும் மக்கள்தொகை பன்முகத்தன்மைக்கு ஏற்ப தொடர்ந்து உருவாக்கும், மேலும் உள்ளூர் திறமைகளை வளர்ப்பதற்கான அகில இந்திய வானொலியின் பணி மேலும் அதிகரிக்கும்.
2021-2022ம் நிதியாண்டில், பல முக்கிய திட்டங்கள் அமல்படுத்த தயாராக உள்ளதாலும், நாடு முழுவதும் 100க்கும் மேற்பட்ட புதிய எப்.எம் ரேடியோக்களுடன் தனது நெட்வொர்க்கை விரிவுபடுத்தவுள்ளதாலும், அகில இந்திய வானொலி நிலையங்களை வலுப்படுத்தும் திட்டங்களைக் கொண்டிருப்பதாக பிரசார் பாரதி மேலும் அறிவித்துள்ளது.
சில நூறு வானொலி நிலையங்கள், பல நூறு ரேடியோ டிரான்ஸ்மிட்டர்களுடன், உலகின் மிகப் பெரிய ஒலிபரப்புச் சேவை நிறுவனங்களில் ஒன்றாக அகில இந்தியா வானொலி உள்ளது. எப்.எம், எம்.டபிள்யூ, எஸ்.டபிள்யூ, செயற்கைகோள் டிடிஎச் ரேடியோ, இன்டர்நெட் ரேடியோ  என பல விதங்களில் அகில இந்திய வானொலி நெட்வொர்க் செயல்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1688171
பிரதமர் அலுவலகம்
தியோகரில் உள்ள சத்சங் ஆசிரமத்தின் ஆச்சார்யதேவ் அசோக் ரஞ்சன் சக்கரவர்த்தி மறைவுக்குப் பிரதமர் இரங்கல் தெரிவித்துள்ளார்
தியோகரில் உள்ள சத்சங் ஆசிரமத்தின் ஆச்சார்யதேவ் அசோக் ரஞ்சன் சக்கரவர்த்தி மறைவுக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
டுவிட்டர் செய்தியில், பிரதமர் கூறியிருப்பதாவது;
தியோகரில் உள்ள சத்சங் ஆசிரமத்தின் ஆச்சார்யதேவ் அசோக் ரஞ்சன் சக்கரவர்த்தி சமூகத்திற்கு செய்த தன்னலமற்ற சேவைகளுக்காக எப்போதும் நினைவுகூரப்படுவார். கல்வி, சுகாதார சேவை, சமூக நீதி, அதிகாரம் அளித்தல் ஆகியவற்றில் அவர் ஆர்வத்துடன் இருந்தார். இந்த சோகமான தருணத்தில் எனது எண்ணங்கள் அவரின் சீடர்கள் மீது உள்ளன. ஓம் சாந்தி”.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782312
பிரதமர் அலுவலகம்
17-வது வெளிநாடுவாழ் இந்தியர்தின மாநாடு 2023
வெளிநாடுவாழ் இந்தியர்தின மாநாடு என்பது இந்திய அரசின் முக்கியமான நிகழ்வாகும். வெளிநாடுவாழ் இந்தியர்களுடன் தொடர்பை ஏற்படுத்திக் கொள்வதற்கான முக்கிய தளத்தை இது வழங்குகிறது. இந்திய வம்சாவழியினர் ஒருவரோடு ஒருவர் கலந்துரையாடவும் இது வகைசெய்கிறது. மத்தியப்பிரதேச அரசின் பங்களிப்புடன் 17-வது வெளிநாடுவாழ் இந்தியர்தின மாநாடு 2023 ஜனவரி 8 முதல் 10 வரை இந்தூரில் நடைபெற உள்ளது. “இந்திய வம்சாவழியினர்: அமிர்த காலத்தில் இந்தியாவின் வளர்ச்சிக்கு நம்பகமான கூட்டாளிகள்” என்பது இந்த மாநாட்டின் மையப்பொருளாகும். இந்த மாநாட்டிற்காக சுமார் 70 நாடுகளைச் சேர்ந்த 3,500-க்கும் அதிகமான இந்திய வம்சாவழியினர் பதிவு செய்துள்ளனர்.
இந்த மாநாடு 3 பிரிவுகளைக் கொண்டிருக்கும். 2023 ஜனவரி 8 அன்று தொடக்க நிகழ்வு வெளிநாடுவாழ் இந்திய இளைஞர்கள் தினமாக நடைபெறும். இதற்கு இளைஞர் நலன் மற்றும் விளையாட்டுக்கள் அமைச்சகம் பங்குதாரராக செயல்படும். ஆஸ்திரேலிய நாடாளுமன்ற உறுப்பினர் திருமதி ஜனிதா மாஸ்கரன்ஹாஸ் இந்த நிகழ்வில் கவுரவ விருந்தினராக பங்கேற்பார்.
2023, ஜனவரி 9 அன்று 2-ம்நாள் நிகழ்வை பிரதமர் திரு நரேந்திர மோடி தொடங்கிவைப்பார். கயானா கூட்டமைப்பு குடியரசின் அதிபர் டாக்டர் முகமது இர்ஃபான் அலி, இந்த நிகழ்வில் தலைமை விருந்தினராக பங்கேற்று உரையாற்றுவார். சுரிநாம் குடியரசின் அதிபர் திரு சந்திரிகாபெர்சாத் சாந்தோகி, சிறப்பு கவுரவ விருந்தினராக பங்கேற்பார்.
பாதுகாப்பான, சட்டப்படியான, முறைப்படியான குடிபெயர்வு என்பதன் முக்கியத்துவத்தை கோடிட்டுக் காட்டும் வகையில், நினைவு அஞ்சல்தலை ஒன்றும் வெளியிடப்படும். “சுதந்திரத்தின் அமிர்தப் பெருவிழா – இந்திய விடுதலைப் போராட்டத்தில் இந்திய வம்சாவழியினரின் பங்களிப்பு” என்ற மையப் பொருளில் முதல் முறையாக டிஜிட்டல் கண்காட்சியை பிரதமர் தொடங்கிவைப்பார். ஜி-20-ன் இந்திய தலைமைத்துவத்தைக் கருத்தில் கொண்டு ஜனவரி 9 அன்று சிறப்பு கலந்துரையாடல் நிகழ்வுக்கும் ஏற்பாடு செய்யப்பட்டுள்ளது.
2023, ஜனவரி 10 அன்று வெளிநாடுவாழ் இந்தியர் கவுரவிப்பு விருதுகள் 2023-ஐ குடியரசுத்தலைவர் திருமதி திரௌபதி முர்மு வழங்கி நிறைவு அமர்வுக்கு தலைமை தாங்குவார். இந்தியாவிலும் வெளிநாடுகளிலும் பல்வேறு துறைகளில் பங்களிப்பு செய்தவர்கள் மற்றும் சாதனையாளர்களை அங்கீகரிக்கும் வகையில், தெரிவு செய்யப்பட்ட இந்திய வம்சாவழியினருக்கு இந்த விருதுகள் வழங்கப்படுகின்றன.
வெளிநாடு வாழ் இந்தியர் தின மாநாட்டு நிகழ்வை http://www.pbdindia.gov.in and https://www.youtube.com/user/MEAIndia என்ற இணயைதளத்தில் நேரலையாகக் காணலாம்.
----------
AP/SMB/KPG/RJ
(
மனித வள மேம்பாட்டு அமைச்சகம்
பிரதமரின் விரைவு சக்தி திட்டத்தை பாடத்திட்டத்தில் சேர்க்க மத்திய கல்வித்துறை செயலாளர் அழைப்பு
பிரதமரின் விரைவு சக்தி திட்டத்தை, பாடத்திட்டங்களில் இணைக்கும்படி, மத்திய கல்வித்துறை செயலாளர் திரு. சஞ்சய் மூர்த்தி அழைப்பு விடுத்துள்ளார். இந்த காலத்தில், இந்திய அரசின் இந்த முயற்சியின் முக்கியத்துவத்தை கல்வி நிறுவனங்கள் உணர வேண்டியது காலத்தின் கட்டாயம் என்று அவர் கூறினார். மேலும், ஆராய்ச்சிகள் மூலம், சிறந்த கல்வி பரவல், சரக்குப் போக்குவரத்து தளவாடங்கள், உள்கட்டமைப்புத் துறைகளில் மாற்றங்களை கொண்டு வருவதில் கல்வி நிறுவனங்கள் முக்கியப் பங்கு இருப்பதாக அவர் கூறினார். கல்வி அமைச்சகம், பாஸ்கராச்சார்யா நேஷனல் இன்ஸ்டிட்யூட் ஃபார் ஸ்பேஸ் அப்ளிகேஷன்ஸ் மற்றும் ஜியோ இன்ஃபர்மேட்டிக்ஸ் ஆகியவற்றுடன் மும்பை நிட்டி ஏற்பாடு செய்திருந்த, நகர்ப்புற திட்டமிடலுக்கான செயற்கைக்கோள் தகவல் தொடர்பு, புவி-தகவல் மற்றும் புவிசார் தொழில்நுட்பத்தை மேம்படுத்துதல் என்ற இணையவழி கருத்தரங்கில் அவர் உரையாற்றினார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1837613
பாதுகாப்பு அமைச்சகம்
இந்திய-வியட்நாம் கடலோரக் காவல் படைகள் உயர்நிலைக் குழுக் கூட்டம்
இந்திய கடலோரக் காவல் படை, வியட்நாம் கடலோரக் காவல் படை ஆகியவற்றுக்கு இடையே உயர்நிலைக் குழுக் கூட்டம் தில்லியில் இன்று நடைபெற்றது. இரு நாடுகளுக்கும் இடையே 2015ம் ஆண்டு கையெழுத்தான புரிந்துணர்வு ஒப்பந்தத்தின்  அடிப்படையில் இந்த உயர்நிலைக் குழுக் கூட்டம் நடைபெற்றது. இந்திய கடலோரக் காவல் படையின் தலைமை இயக்குநர்  திரு. ராஜேந்திர சிங் தலைமையிலான குழுவும், வியட்நாம் கடலோரக் காவல் படையின்  கமாண்டன்ட் மேஜர் ஜெனரல் நிக்யேன் வான்சோன் தலைமையில் ஆறு பேர் கொண்ட குழுவும் இந்த சந்திப்பில் இடம்பெற்றனர்.
இந்த புரிந்துணர்வு ஒப்பந்தப்படி இரு தரப்பினரும் பரஸ்பரம் ஒத்துழைப்பு மேற்கொள்வது என்று இந்த சந்திப்பின்போது ஒப்புக் கொள்ளப்பட்டது. சிறந்த மேலாண்மை நடவடிக்கைகள், செயல்பாடுகள் அளவிலான கருத்துப் பரிமாற்றத்தை அதிகரிப்பது ஆகியவை குறித்து இரு தரப்பினரும் இசைந்தனர்.
2001ம் ஆண்டு இந்தியப் படை வியட்நாமுக்குப் பயணம் மேற்கொண்டது முதல் இரு நாட்டு கடலோரக் காவல் படைகளுக்கும் இடையிலான உறவுகள் இருந்து வருகின்றன. அதன் தொடர்ச்சியாக கடல் பாதுகாப்பு, கண்காணிப்பில் இரு நாடுகளும் பரஸ்பரம் ஒத்துழைப்பை அதிகரிப்பதற்கு உதவும் வகையில் இன்றைய சந்திப்பு நிகழ்ந்துள்ளது.
வியட்நாம் கமாண்டன்ட் தலைமையிலான குழுவினர் தங்களுக்கு அளிக்கப்படும் சிறப்பு வரவேற்பை ஏற்க, சென்னைக்குப் பயணமாகிறார்கள். சென்னையில் அக்டோபர் 4ம் தேதி நடைபெறும் கூட்டு கடலோரக் காவல் படையினரின் பயிற்சி, ஒத்திகை ஆகியவற்றில் பங்கேற்பர். இதையொட்டி, சிஎஸ்பி 8001 எனப்படும் வியட்நாம் கடலோரக் காவல் படையின் கப்பல் நாளை  சென்னைக்கு வருகிறது. இந்த கூட்டுப் பயிற்சி, ஒத்திகையில் தொழில்முறையான கலந்துரையாடல் நடத்தப்படும்.
இந்தச் சந்திப்பு மூலம் இரு தரப்பு கடலோரக் காவல் படையின் செயல்பாடுகளுக்கும் உத்வேகம் ஏற்படும்.
இந்திய-வியட்நாம் கடலோரக் காவல் படையினரின் சந்திப்பை முன்னிட்டு, அக்டோபர் 1ம் தேதி தில்லிக்கு வந்த வியட்நாம் கடலோரக் காவல் படை மேஜர் ஜெனரல் நிக்யேன் வான்சோனை  இந்திய கடலோரக் காவல் படை தலைமை இயக்குநர் திரு. ராஜேந்திர சிங் வரவேற்கிறார்.
இந்திய – வியட்நாம் கடலோரக் காவல் படையினரின் உயர்நிலை சந்திப்பின்போது, இந்திய கடலோரக் காவல் படை தலைமை இயக்குநர் திரு. ராஜேந்திர சிங், மற்றும் வியட்நாம் கடலோரக் காவல் படை மேஜர் ஜெனரல் நிக்யேன் வான்சோன் உள்ளிட்டோர்.
பிரதமர் அலுவலகம்
தமிழ்நாட்டின் வளர்ச்சித் திட்டங்கள், தமிழ் மொழி மற்றும் மேக் இன் இந்தியா உணர்வு ஆகியவை குறித்த பொதுமக்களின் கருத்துக்களுக்கு பிரதமர் பதில்
தமிழ்நாட்டின் வளர்ச்சித் திட்டங்கள், தமிழ் மொழி மற்றும் மேக் இன் இந்தியா உணர்வு ஆகியவை குறித்த பொதுமக்களின் கருத்துக்களுக்கு பிரதமர் திரு நரேந்திர மோடி பதில் அளித்துள்ளார்.
தமிழ்நாட்டின் வளர்ச்சித் திட்டங்கள் குறித்து தெரிவித்துள்ளதாவது:
“சென்னை மற்றும் தமிழ்நாட்டின் வளர்ச்சியில் இந்த புதிய ஒருங்கிணைந்த முனையம் குறிப்பிடத்தக்க பங்களிப்பை வழங்கும்.”
“அறிந்து கொள்வது மகிழ்ச்சி அளிக்கிறது.
நேற்று தொடங்கப்பட்ட பணிகள், தமிழ்நாட்டின் வளர்ச்சியில் நேர்மறையான தாக்கத்தை ஏற்படுத்தும்.”
மேக் இன் இந்தியா உணர்வு குறித்து கூறியதாவது:
“நான் உள்பட, இந்தியாவின் மூலை முடுக்குகளில் உள்ள மக்கள் அனைவரும் இந்த உணர்வைக் கொண்டுள்ளோம். மேக் இன் இந்தியா சின்னத்தில் இடம்பெற்றுள்ள சிங்கம், இந்தியாவின் வலிமை மற்றும் இந்திய மக்களின் திறன்களை உணர்த்துகிறது.”
தமிழ் மொழி பற்றிய கருத்துக்கு பிரதமர் அளித்த பதில்:
“நேற்றைய எனது உரையில் கூறியது போல, தமிழ் மொழி, தமிழ் கலாச்சாரம் மற்றும் சென்னையின் ஆற்றல் உணர்வை மிகவும் நேசிக்கிறேன்.”
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புற 20  மேயர்கள் உச்சி மாநாடு, ஜி 20 தலைவர்களிடம் அறிக்கையை ஒப்படைப்பததுடன் நிறைவடைந்தது
காந்திநகரின் அகமதாபாதில் ஜூலை 7-8 ஆகிய இரண்டு நாட்கள் நடைபெற்ற நகர்ப்புற 20 மேயர்கள் உச்சி மாநாடு, மேயர்களிடமிருந்து ஜி 20 தலைவர்களிடம் அறிக்கையை ஒப்படைப்பததுடன் நிறைவடைந்தது. உலகெங்கிலும் உள்ள 105 நகரங்களால் இந்த அறிக்கை அதிகாரப்பூர்வமாக அங்கீகரிக்கப்பட்டது. இதுவரை பெறப்பட்ட எந்த யு20 அறிக்கையைவிடவும் அதிக எண்ணிக்கையிலான ஒப்புதல்கள் இதற்குக் கிடைத்துள்ளன. மேலும், முந்தைய அறிக்கைகளுக்கான ஒப்புதல்களின் எண்ணிக்கையை விட இரண்டு மடங்கு அதிகமுமாகும்.
யு20 நகரங்களால் கூட்டாக அடையாளம் காணப்பட்ட ஆறு முன்னுரிமைகளுக்கான செயல் திட்டங்களால் இந்த அறிக்கை உருவாக்கப்பட்டுள்ளது. சுற்றுச்சூழலுக்குப் பொறுப்பான நடத்தைகளை ஊக்குவித்தல், பருவநிலை நிதியை அதிகப்படுத்துதல், உள்ளூர் கலாச்சாரம் மற்றும் பொருளாதாரத்தை மேம்படுத்துதல், நீர் பாதுகாப்பை உறுதி செய்தல், டிஜிட்டல் நகர்ப்புற எதிர்காலத்தை ஊக்குவித்தல், நகர்ப்புற திட்டமிடல் மற்றும் நிர்வாகத்திற்கான கட்டமைப்பை மீண்டும் உருவாக்குதல் ஆகியவை இந்த முன்னுரிமைகளில் அடங்கும். "வசுதைவ குடும்பகம்" அல்லது ஒரே பூமி, ஒரே குடும்பம், ஒரே எதிர்காலம் என்ற ஜி 20 மையப்பொருளுக்கு இசைவாக இந்த அறிக்கை உள்ளது.
இந்நிகழ்வில் திரண்டிருந்தோரிடையே உரையாற்றிய மத்திய வீட்டுவசதி மற்றும் நகர்ப்புற மேப்பாட்டுத்துறை அமைச்சர் திரு ஹர்தீப் சிங் பூரி, "நீடித்ததன்மை, அனைவரையும் உள்ளடக்குதல் மற்றும் பருவநிலை பின்னடைவு தொடர்பான பல்வேறு உலகளாவிய இலக்குகளை அடைவதற்கு நகரங்கள் மையமாக இருக்கும்." என்றார். ‘நகர்ப்புறத் தொகுதியின்’ சக்தி குறித்தும் மாற்றத்தின் முகவர்கள் என்ற நிலையில், உலகளாவிய வளர்ச்சியின் சவால்களை நகரங்கள் மூலம் எதிர்கொள்வது குறித்தும் அமைச்சர் தமது கருத்துக்களைப் பகிர்ந்துகொண்டார்.
பிரதிநிதிகளின் பலத்த கரவொலிக்கிடையே திரு ஹர்தீப் சிங் பூரி, திரு அமிதாப் காந்த் ஆகியோரிடம் அகமதாபாதின் மாண்புமிகு மேயர், அறிக்கையை வழங்கினார்.
இந்த யு 20 தொடர் நிகழ்வு மிகப்பெரிய வெற்றியைப் பெற்றுள்ளது, பல அம்சங்களில் முந்தைய அனைத்துத் தொடர் நிகழ்வுகளையும் விஞ்சியுள்ளது என்பதை இந்த உச்சிமாநாட்டில் பங்கேற்ற நகர மேயர்கள் மற்றும் பிரதிநிதிகள், உயரதிகாரிகள் மற்றும் அறிவுத்துறையினர் உட்பட அனைவரும் ஒருமனதாக ஒப்புக்கொண்டனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1938397
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
குழந்தை பராமரிப்பு விடுப்பு
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த பணியாளர் நலன், பொதுமக்கள் குறை தீர்ப்பு, ஓய்வூதியங்கள் மற்றும் பிரதமர் அலுவலக இணை அமைச்சர் டாக்டர். ஜிதேந்திர சிங் கீழ்காணும் தகவல்களை வழங்கினார்.
மத்திய அரசுப் பணிகள்  விதிகள், 1972-ன் விதி 43-சி-இன் கீழ், மத்திய விவகாரங்கள் தொடர்பான குடிமைப் பணிகள் மற்றும் பதவிகளுக்கு நியமிக்கப்பட்ட பெண் அரசு ஊழியர்கள் குழந்தை பராமரிப்பு விடுப்புக்கு கீழ்கண்டவாறு தகுதியுடையவர்கள் ஆவார்கள்.
 18 வயது வரை இரு குழந்தைகளை பராமரிப்பதற்காக முழு பணி காலத்தில் அதிகபட்சமாக எழுநூற்று முப்பது நாட்கள் வரை.
 ஊனமுற்ற குழந்தைக்கு வயது வரம்பு இல்லை.
 ஒரு நாள்காட்டி ஆண்டில் மூன்று முறைகளுக்கு மேல் இல்லை.
 துணையற்ற பெண் அரசு ஊழியராக இருந்தால், ஒரு நாள்காட்டி ஆண்டில் மூன்று முறைகள் விடுப்பு வழங்குவது என்பது ஆறாக நீட்டிக்கப்படும்.
விதி 43-சி -ன் படி, சில தீவிர சூழ்நிலைகளில் தவிர தகுதி காண் காலத்தின் போது மேற்கண்ட விடுப்பு சாதாரணமாக வழங்கப்படாது.
சிசிஎஸ்  விதிகள், 1972-ன் விதி 43-சி-இன் அடிப்படையில், இந்த விடுப்பை உரிமையாகக் கோர முடியாது மற்றும் எந்தச் சூழ்நிலையிலும் எந்த ஒரு பணியாளரும் முன் அனுமதியின்றி எடுக்க முடியாது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1808560